**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 15.04.2024**

**Prítomní členovia komisie:** Jozef Nagy, Peter Andrássy, Štefan Valocsay, Tímea Sujová

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti**
3. **Záver**

**K bodu 1)**

Predseda Výboru m.č. Mliečno informoval členov o  Správe audítora o overení riadnej účtovnej závierky za rok 2023. Výbor m.č. Mliečno prerokoval výročnú správu, záverečný účet a účtovnú závierku mesta Šamorín a mestom riadených rozpočtových organizácií za rok 2023.

Výbor m.č. Mliečno berie na vedomie a odporúča správu predložiť na schválenie MsZ Šamorín.

Predseda Výboru m.č. Mliečno oboznámil prítomných s programom zasadnutia mestského zastupiteľstva Šamorín.

**Návrh na schválenie prenájmu nehnuteľností k zabezpečeniu výstavby parkovacích státí v  k.ú. Šamorín**

Ozogány Gabriel a manž. bytom Stará cesta 47/62, Mliečno ako investori stavby pod názvom „Bytový dom Somorja/Šamorín“ na parc.č. 2718 o výmere 293m2 v k.ú. Šamorín, požiadali v súlade s projektom stavby o prenájom pozemku pre účely vybudovania odstavných plôch na parkovanie osobných áut /v počte 6 ks/.

Výbor m.č. Mliečno odporúča návrh predložiť na schválenie MsZ v Šamoríne.

**Návrh na schválenie prevodu objektov stavby „IBV Bučuháza – rodinné domy a infraštruktúra“**

V súvislosti s realizáciou stavby „IBV Bučuháza – rodinné domy a infraštruktúra“ bola vybudovaná infraštruktúra vrátane stavebných objektov SO Prístupová komunikácia, Spevnené plochy a komunikácie a Verejné osvetlenie v lokalite určenej podľa platného územného plánu pre účely využitia na výstavbu individuálnych rodinných domov v súlade s platným územným rozhodnutím o umiestnení stavieb.

Mesto Šamorín na základe schválenia MsZ nadobudne do vlastníctva vybudovaný SO 04 – Prístupová komunikácia, Spevnené plochy, verejné osvetlenie a káblová prípojka vrátane pozemku za dohodnutú kúpnu cenu vo výške 1,- €.

Výbor m.č. Mliečno odporúča odkúpenie skolaudovaných stavebných objektov obytnej zóny IBV Bučuháza schváliť na MsZ Šamorín.

**Návrh na schválenie odkúpenia pozemkov v k.ú. Šamorín – Sztruhárová A.-Orešanská A.**

V záujme zlepšenia podmienok športovania pre šamorínsku mládež bol vypracovaný zámer výstavby ihriska s umelým trávnikom a osvetlením v areáli futbalového štadióna Pomlé.

V súvislosti s plánovanou stavbou dochádza k potrebe doriešenia vlastníckych vzťahov k stavbou dotknutým pozemkom. Mesto oslovilo pôvodných vlastníkov o dodatočné majetkoprávne usporiadanie nehnuteľností.

Výbor m.č. Mliečno odporúča odkúpenie nehnuteľností predložiť na schválenie MsZ v Šamoríne.

**Návrh na schválenie zámeru prenájmu nehnuteľností v k.ú. Šamorín – Alza.sk, s.r.o.**

Alza.sk, s.r..o. požiadala o možnosť prenájmu nehnuteľnosti pre účely umiestnenia Alza Bosu s plochou základovej dosky 4,41m2.

Výbor m.č. Mliečno odporúča schváliť zámer na prenájom nehnuteľnosti na MsZ Šamorín.

**Návrh na schválenia uzatvorenia „Zmluvy o zriadení vecného bremena“ na nehnuteľnosti vedené na LV č. 1844 a 996 v k.ú. Mliečno (1)**

**Tibor Domsitz a manž. Katarína** bytom Kvetoslavov v súvislosti s prípravou realizácie výstavby „Administratívnej budovy“ na pozemkoch žiadateľa pre potreby zachovania prechodu a prejazdu pešej komunikácie pre obyvateľov obce Mliečno požiadal o zriadenie vecného bremena.

Výbor m.č. Mliečno odporúča schváliť uzatvorenie zmluvy na MsZ Šamorín.

**Návrh na schválenia uzatvorenia „Zmluvy o zriadení vecného bremena“ na nehnuteľnosti vedené na LV č. 870 v k.ú. Mliečno (2)**

**Tibor Domsitz a manž. Katarína** bytom Kvetoslavov v súvislosti s prípravou realizácie výstavby „Administratívnej budovy“ na pozemkoch žiadateľa pre potreby zachovania prechodu a prejazdu pešej komunikácie pre obyvateľov obce Mliečno požiadal o zriadenie vecného bremena.

Výbor m.č. Mliečno odporúča schváliť uzatvorenie zmluvy na MsZ Šamorín.

**Návrh na schválenia uzatvorenia „Zmluvy o zriadení vecného bremena“ na pozemky v k.ú. Kraľovianky – vodovod a kanalizácia**

Spoločnosť MKs-Ing. Kašša Milan požiadal o možnosť uzatvorenia „Zmluvy o zriadení vecného bremena“ pre účely zabezpečenia stavebného povolenia realizácie výstavby kanalizácie a vodovodu.

Výbor m.č. Mliečno odporúča schváliť uzatvorenie zmluvy na MsZ Šamorín.

**Návrh na prerozdelenie transferov z rozpočtu mesta na rok 2024**

Prerozdelenie dotácií pre šport a mládež, pre kultúru a cirkev a pre školstvo na rok 2024 je na základe odporúčania odborných komisií MsZ.

Materiál je vypracovaný a predložený na prerokovanie v zmysle zásad nakladania s finančnými prostriedkami mesta a s rozpočtom mesta na rok 2024.

Výbor m.č. Mliečno odporúča návrh predložiť na schválenie MsZ v Šamoríne.

**Návrh na udelenie cien mesta Šamorín**

**PRO CULTURA, PRO HUMANA, PRO HONORIS, PRO CIVIS a PRO FUTURA**

Ceny udeľuje mesto jedenkrát ročne na základe návrhov primátora mesta, poslancov, občianskych združení, spolkov, inštitúcií a občanov.

Výbor m.č. Mliečno návrhy berie na vedomie.

**K bodu 2)**

**Skala Topinvest** – žiadosť o prevzatie areálového osvetlenia a komunikácii do vlastníctva mesta Šamorín

Výbor m.č. Mliečno žiada fMsÚ postupovať v zmysle prijatých zásad v takýchto prípadoch, t.j. prevziať kompletne celú ulicu včítane pozemkov a nadstavby.

**Lukáš Jankura,** bytom Hlavná 56, Šamorín žiada na prenájom pozemku na Krajnej ulici oproti rodinnému domu so súpisným číslom 98/68.

Výbor m.č. Mliečno neodporúča žiadosti vyhovieť.

**K bodu 3)**

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

Zapísala: Mária Óvári predseda Výboru m.č. Mliečno